माधव चिन्नाप्पा बोले- 13 साल में जो कुछ हासिल किया, उस पर गर्व है
गूगल ने अपने न्यूज डायरेक्टर माधव चिन्नाप्पा को नौकरी से हटा दिया है। चिन्नाप्पा ने शनिवार को लिंक्डइन पर एक पोस्ट में कहा, "मैं गूगल की छंटनी के तहत गूगल छोड़ रहा हूं।" चिन्नाप्पा ने कहा कि गूगल में अपने लगभग 13 सालों के दौरान
गूगल ने अपने न्यूज डायरेक्टर माधव चिन्नाप्पा को नौकरी से हटा दिया है। चिन्नाप्पा ने शनिवार को लिंक्डइन पर एक पोस्ट में कहा, 'मैं गूगल की छंटनी के तहत कंपनी छोड़ रहा हूं।' उन्होंने कहा कि गूगल में अपने लगभग 13 सालों के दौरान जो कुछ हासिल किया है, उस पर उन्हें गर्व है। वे गूगल के लंदन ऑफिस से काम करते थे। गूगल उन टेक कंपनियों में शामिल हो गई है, जो ग्लोबल स्लोडाउन से निपटने के लिए जॉब्स में कटौती कर रही है।
अक्टूबर में सोचूंगा 2024 में क्या करना है: चिन्नाप्पा 
चिन्नाप्पा ने कहा कि वह नए अवसरों की खोज करने या अपने करियर में अगले कदम पर विचार करने से पहले एक महीने की छुट्टी लेने का प्लान बना रहे हैं। अक्टूबर में मैं सोचूंगा कि 2024 में क्या किया जा सकता है।
जनवरी में गूगल ने 12,000 एम्प्लॉइज की छंटनी की थी 
इस साल जनवरी में गूगल ने लगभग 12,000 एम्प्लॉइज की छंटनी की थी। पिछले महीने कंपनी ने अपनी मैपिंग ऐप WAZE से भी कुछ एम्प्लॉइज को नौकरी से निकाला था।
मैटरनिटी लिव के दौरान भी नौकरी से निकाला
इस छंटनी में कुछ एम्प्लॉइज को उनकी मैटरनिटी लिव के दौरान नौकरी से निकाल दिया गया था। कुछ को छुट्टी मनाने के दौरान टर्मिनेशन लेटर दे दिया गया। यहां तक कि डाउनसाइजिंग के इस दौर में कंपनी के मेंटल हेल्थ हेड सहित कुछ टॉप गूगल एम्प्लॉइज को भी इस दौरान अपनी नौकरी गंवानी पड़ी थी। इकोनॉमिक चैलेंजेस ने टेक्निकल इकोसिस्टम को काफी प्रभावित किया है और लगभग हर दिन आ रही छंटनी की खबरें इसका संकेत हैं।
CEO ने कहा नौकरी से निकालना समय की जरूरत
इस साल जनवरी में गूगल के CEO सुंदर पिचाई ने कहा था कि कंपनी ने अपने इम्प्लॉइज की संख्या में लगभग 12,000 रोल्स कम करने का फैसला किया है। उन्होंने कहा कि पिछले दो सालों में कंपनी ने कई ड्रामेटिक ग्रोथ देखी है। हम अब इकोनॉमिक रियलिटी के हिसाब से काम कर रहे हैं।